钦定古今图书集成/明伦汇编/家范典/第016卷 > 又 前人
## 钦定古今图书集成/明伦汇编/家范典/第016卷 > 又 前人

呜呼！至公，天下之所共也。其是非曲直之际，虽父爱
其子，亦或有所不得私焉。当周太祖举兵于魏、汉，遣
刘铢诛其家族于京师，酷毒备至。后太祖入立，遣人
责铢，铢辞不屈，太祖虽深恨之，然以铢辞直，终不及
其家也。及追封妻子之被杀者，其言深自隐痛之而
已不敢有非汉之辞焉。盖知其曲在己也，故略存其
辞，以见周之有愧于其心者矣。